உலக வெப்பநிலை மாற்றம் +1.80 டிகிரி செல்சியஸ்
இந்த நூற்றாண்டில் அழிந்த உயிரினங்கள் +4,11,227
முடிவைப் பற்றிச் சொல்.
முடிவா?
வாழ்க்கை எனும் வட்டம் எங்கே முடிவடைகிறது?
அது எப்போதுமே இப்போது முடிந்து, இப்போது தொடங்குகிறது.
இந்த உலகம் அனுமதிக்கும் வரை நமது சுவாசத்தில் பிறந்து, வீழ்கிறோம்.
நாட்கள் நம் மீது சாய்ந்திருந்து,
பிறகு கடந்து செல்லும்.
நாம் வீழும் வரை இப்போது என்பது அடுத்தது ஆகும்.
எடுத்துக்கொண்டவை மீண்டும் வரும்.
அதைத்தான் தெரிந்துகொள்ள விரும்புகிறாயா?
நான் அனைத்தையும் தெரிந்துகொள்ள விரும்புகிறேன்.
ஹேய், புலிக்குட்டி.
நீ டிவி பார்த்துக்கொண்டே தூங்கிவிட்டாய்.
பாட்டி எனக்கு கதை வாசித்துக்கொண்டிருந்தார். பறக்கும் யானைகள் இருக்கும் கதை.
ஆனால்... அவற்றால் பறக்க முடியாது.
அப்படித்தானே?
இல்லை, கண்ணே, அவற்றுக்கு தும்பிக்கை இருக்கும், இறக்கை இருக்காது.
உனக்கு அது தெரியுமே. உனக்கு படங்களைக் காட்டியுள்ளேன்.
வா, நண்பா. போகலாம்.
இது இன்னொரு ஆரஞ்சு தினமாக இருக்காது என நம்புகிறேன்.
ஆகஸ்டு 17, 2046.
காலி, கொலம்பியாவில் சூரியன் மறையும் வரை ஆரஞ்சு எச்சரிக்கை அமலில் உள்ளது.
வெளியில் இருக்கும் நேரத்தைக் குறைத்துக்கொள்ளுங்கள்.
கொலம்பியா
இந்த சீசனில் இங்கே ஒரு ஹம்ப்பேக் கூட வரவில்லை.
நான் பழைய, கைவிடப்பட்ட வீட்டில், யாரும் இருக்கின்றனரா என்று
கத்துவது போலுள்ளது.
அவை அங்கே இருந்தால், தொடர்புகொள்ள விரும்புவது போலத் தெரியவில்லை.
இப்போது அதைப் பற்றி யோசிக்கும்போது, அது உன்னை நினைவுபடுத்துகிறது.
இன்னொரு திமிங்கிலம் கரை ஒதுங்கியதைப் பார்த்தேன்.
மூன்று திமிங்கிலங்கள் ஃபேர்வெல் கரையில் ஒதுங்கியுள்ளன. ஏனென்று உனக்கு எதுவும் தெரியுமா?
உலகம் மோசமாக இருப்பதற்காக, ஆரோக்கியமான,
அழகான விலங்கு தனது ஓர் உயிரை ஏன் மாய்த்துக்கொள்ளும்?
- தெரியவில்லை. நீயே சொல். - சரி, மார்கோ.
உன்னை அழைத்தது நல்ல யோசனை இல்லை என நினைக்கிறேன்.
சரி. நீ போட்டி நிறுவனத்தில் வேலை செய்கிறாய், பெக்.
நீ கேட்பது, பெருநிறுவன உளவுச் செய்தி,
தொழில்முறை மரியாதை இல்லை.
டுமாரோஜூவானது ஹேக்கர்கள், உளவாளிகள், போட்டி நிறுவனத்தில் இருக்கும்
பழைய காதலர்கள் தகவலுக்காக கால் செய்வது பற்றி
மிகவும் பயத்தில் உள்ளது.
என்னைப் போலவே நீயும் எல்லா ரகசியத்தன்மை ஆவணங்களிலும் கையெழுத்திட்டிருப்பாய்.
இந்த உலகத்தில் விலங்குகளும் நேரமும் குறைந்துகொண்டே வருகின்றன.
பற்றாக்குறை இருந்தால் மதிப்பு அதிகரிக்கும்.
அதனால்தான் தகவலைப் பகிரும்படி கேட்கிறேன்.
நான் வேலை செய்த திமிங்கிலம் இருந்தால், உனக்குக் கூறுகிறேன்.
நீயும் எனக்கு அதைச் செய்வாய் என நம்புகிறேன்.
நீ செய்வாய்தானே?
என்னிடம் ஒன்று இருந்தது.
போன வாரம்தான். பிறகு அவள் தொடர்புகொள்ளவே இல்லை.
பல நாட்களாக எதுவுமில்லை. இப்போது அதை நான் இழந்துவிட்டேன்.
பெரும்பாலான நாட்களில் பெருங்கடல் வெப்பநிலை 90க்கு மேல் உள்ளது.
கிரில்கள் கிட்டத்தட்ட அழிந்துவிட்டன.
உணவுச் சங்கிலியே சீர்குலைந்து வருகிறது.
அவள் திரும்பி வரவில்லை எனில், அவர்கள் நம் பிசினஸை மூடிவிடுவார்கள்.
அவள் திரும்புவாள் என நம்புவோம், பெக்.
வெளியே ஒரு திமிங்கிலமாவது இருப்பது மகிழ்ச்சியாக உள்ளது.
தொடர்பில் இரு.
வெப்பம் மற்றும் காற்றின் தரத்துடன்
உணர்வுரீதியான அழுத்தமும் சம்மர் ஹார்ட் தொடர்பான
இதய நோய் நிகழ்வுகளை ஏற்படுத்துவதாகக் கண்டறிந்துள்ளனர்.
தெரியும்.
”சம்மர் ஹார்ட்” எனப் பொதுவாக அறியப்படும் வெப்ப இதய தசைநோயால்
தற்போதைய தீவிர வெப்ப நிகழ்வின்போது நான்கு பேர் இறந்துள்ளனர்...
பெட் பாட்ரோல் உடல்நல மானிட்டர் ஆஃப் செய்யப்படுகிறது.
சரி, நீ வெளியே பாதுகாப்பாக இருக்க வேண்டும், என்ன செய்ய வேண்டும் என உனக்குத் தெரியும்.
- அம்மா... - இந்த பின் நீலமாக இருப்பது...
தெரியும். அது என் பொறுப்பு.
அது மஞ்சளாக மாறினால்?
- நான் அமைதியாக வேண்டும். - அது சிவப்பாக எரிந்தால்?
- மகிழ்ச்சியான விஷயங்களை யோசிக்க வேண்டும். - சரி.
சரி.
ரெபெக்கா ஷீரர், காப்பக நிபுணர்.
பணிபுரியும் நிறுவனம், மெனாஜரி2100. வரவேற்கிறோம். இலக்கைத் தேர்ந்தெடுக்கவும்.
ஃபீல்டு சைட், பாஹியா மாலகா.
கடைசியாகத் தொடர்புகொண்ட 005 காப்பக அமர்வை பிளே செய்.
நான் ஒரு தாய். நீ தாயா?
நான்கு முறை.
கடைசியாக எப்போது பெற்றாய்?
இப்போதிலிருந்து ஐந்து முறைகளுக்கு முன் அவன் இந்த உலகத்திற்குள் வந்தான்.
புரிந்துகொள்ளல் எதுவுமின்றி ஆர்வத்துடன் இருந்தான்.
அவன் எப்போதும் என் அருகிலேயே இருந்தான்.
நான் அவனுக்கு எல்லாத் திசைகளிலும் உணவாக இருந்தேன்.
எனக்கு அவன் வாழ்வின் நோக்கமாக இருந்தான்.
என்ன செய்ய வேண்டும் என உனக்கு எப்படித் தெரிந்தது?
இதை என் அம்மா எனக்குச் செய்தார்.
அவர் இந்தப் பாதையையும் சிக்கலையும் கற்றுக்கொடுத்தார்.
- மார்னிங், எஸ்ரா. - மார்னிங்.
இன்று எப்படி இருக்கிறாய்?
இன்று எந்த மாதிரியான நாள் என்று தெரியும் தானே?
ஆம், ஆரஞ்சு தினம்.
அதனால் 15 நிமிடங்களுக்கு மேல் வெளியே இருக்கக் கூடாது.
நெருப்பு இன்னும் எரிவதால், காற்றின் தரமும் நன்றாக இல்லை.
உன் இதயத்திற்கு எவ்வளவு முடியுமோ அவ்வளவு ஆக்ஸிஜனும் தேவை.
இந்த பின்னை நீலமாகவே வைத்துக்கொள்வோம்.
உன் குழந்தை இப்போது எங்கே?
அவன் என் குரலைத் தாண்டிச் சென்றுவிட்டான்.
பிறகு இன்னும் தூரத்திற்குச் சென்றுவிட்டான்.
அவன் திரும்பி வரும்படி அந்தத் தூரத்திடம் கேட்டேன்.
அவன் ஒரேயடியாகச் சென்றுவிட்டான்.
- நீ ஒன்றைப் பார்க்கவில்லை. - நான் பார்த்துள்ளேன்.
வாய்ப்பே இல்லை!
இவை சுமார் 1,000 ஆண்டுகளாக உயிருடன் இல்லை.
டைனோசர் காலத்தில் இருந்தேன்.
- அவர் உனக்கு டைனோசரை அறிமுகப்படுத்தினாரா? - அது உண்மையானது.
என் அம்மா அதைப் பார்த்துள்ளார். அவர் வேலையே அதுதான். அவர் கடைசி உயிரினங்களை ஆய்வு செய்பவர்.
நான் ஒரு புலியை வெளியேற்றுவதைப் பார்க்கிறாயா?
- உனக்கு என்ன பிரச்சினை? - நீ கவனமாக இருக்க வேண்டும், எஸ்ரா.
ஆம், பொய்யனே. சிவப்பு என்றால் மரணம்.
என் அம்மாவுக்கு அந்தப் புலியைத் தெரியும்!
ரெபெக்கா! குட் மார்னிங்.
நீங்கள் திரும்பி வந்தது எனக்குத் தெரியாது.
கார்ப்பரேட் பதட்டமடைகிறது.
நாம் நிறைய நேரத்தையும் பணத்தையும் இதில் செலவழிக்கிறோம்.
என்ன நடக்கிறது என எதுவும் தெரியுமா?
இது சிறப்பாகச் செல்கிறது. அவள் நன்றாகப் பதிலளிக்கிறாள்.
ஆனால்,
கடந்த சில நாட்களாக நாம் தொடர்பை இழந்துவிட்டதாகத் தெரிகிறது.
விருங்காவில் ஏற்பட்டது போல போட்டியாளர்கள் பிரச்சினை உள்ளதா என யோசிக்கிறேன்.
வக்கீல்களை ஈடுபடுத்த வேண்டும் என்றால் எனக்குத் தெரிவியுங்கள்.
டுமாரோஜூ உங்கள் வேலையில் குறுக்கிட்டால்...
இது வெறும் சூழல் சத்தம்தான், சுரங்க வேலைகள். கீழே மிகவும் சத்தமாக உள்ளது.
நான் அதிர்வலைகளை மாற்றுகிறேன்.
அது உதவுகிறதா எனப் பார்க்கிறேன்.
நாம் இதைக் கண்டிப்பாக வேகப்படுத்த வேண்டும். நமக்கு நேரம் இல்லை.
அவள் வந்தால், அவளிடம் நான் சொல்கிறேன்.
கடைசியாகத் தொடர்புகொண்டதை பிளே செய். ஆகஸ்டு 12. காலை.
என் அம்மா கற்றுக்கொடுத்த பாதை, பின்தொடர முடியாதபடி கடினமாகிறது.
உனக்கும் அப்படித்தானா?
பிளேபேக்கை நிறுத்து.
எங்கே இருக்கிறாய்?
பேசுவதற்கான மைக்ரோஃபோனைத் திற. பிளேபேக்கைத் தொடங்கு.
பிராட்காஸ்ட்டில் நேரம் மற்றும் தேதி முத்திரையிடு.
மாஹ்லெர், சிம்ஃபோனி 10, அடாஜியோவைத் தேர்ந்தெடு.
நீ போன முறை என் அம்மாவைப் பற்றிக் கேட்டாய்.
அவரது பெயர் ஈவ்.
நான் உன்னிடம் பேசும்போது அவரது குரலைக் கேட்பேன்.
உன் குரல் எனக்கு அப்படித்தான் உள்ளது.
சூரியன் மறையும்போது பெர்க்ஷர்ஸில் உள்ள ஏரியில் படகில் அமர்ந்து போர்பன்
குடிப்பதை விரும்பும் ஒரு வயதான பெண் போல.
அது எதுவும் உனக்குப் புரியாது.
நான் எப்போதெல்லாம் சோகமாகவோ தனிமையாகவோ உணர்கிறேனோ
குஸ்டாவ் மாஹ்லர் வேறொரு காலத்திலிருந்து என்னிடம் பேசுவது போல
கற்பனை செய்யும்படி அவர் கூறுவார்.
மாஹ்லர் இதை எழுதும்போது அவர் மிகவும் வேதனையில் இருந்தார்.
மூன்றாண்டுகளுக்கு முன் அவரது மகள் ஸ்கார்லெட் காய்ச்சலால் இறந்திருந்தார்.
வாழ்க்கையால் அவர் இப்படித்தான் ஒலித்தார்.
இதை பிளே செய்வதைக் கேட்பதற்கு முன்னரே மாஹ்லர் இறந்துவிட்டார்.
அதை முடிக்கக்கூட இல்லை.
என் அம்மா என்னிடம் என் மனதுக்குள்
முடிக்கும்படி கூறுவார்.
நீ திரும்ப வர வேண்டும் என விரும்புகிறேன்.
அடச்சை.
2037 இன் கோடைக்காலத்தில், எல்லா இடங்களும் தீப்பற்றி எரிந்தன.
என் இரண்டாவது ட்ரைமெஸ்டரில் வரிசையாக 30 தீவிர வெப்ப தினங்கள் வந்தன.
வெப்பத்திலிருந்து விலகியிருக்க முயன்றேன். மின்சாரம் தொடர்ந்து தடைப்பட்டது, அதனால்...
அவனது நோயின் தீவிரம் அவனுக்குத் தெரியுமா?
அவனிடம் கூறினீர்களா?
வெப்பமான நாளில் அவன் இறக்கலாம் என்பது அவனுக்குப் புரியுமா?
இல்லை, அதை எப்படிக் கூறுவது என எனக்குத் தெரியவில்லை.
அவனுக்கு சம்மர் ஹார்ட் உள்ளது என அவனுக்குத் தெரியும்.
தீவிர வெப்ப தினம் என்றால் என்னவென்றும், அதை அவன் தவிர்க்க வேண்டும் என்றும் அவனுக்குத் தெரியும்.
அவற்றை அவன் “தீவிர வெப்பம்” என்பதற்குப் பதிலாக, “இரக்கமற்ற நாட்கள்” என்பான்,
அவன் ஜாக்கிரதையாக இருக்க வேண்டும் என அவனுக்குப் புரியும்.
அதுதான் நடந்ததா? அவன் வெளியே அதிக நேரம் இருந்தானா?
இல்லை, அவன் வெளியே இல்லை.
சில பெரிய சிறுவர்கள் அவனை ஏதோ விஷயத்திற்காக கேலி செய்துள்ளனர்,
அதனால் அவன் கோபப்பட்டுள்ளான்.
அது இந்த நிகழ்வைத் தூண்டியுள்ளது.
நான் அங்கே சென்றபோது இவனுடன் ஒரு சிறுமி இருந்தாள்.
அவளுக்கும் சம்மர் ஹார்ட் உள்ளது.
இந்த எதிர்காலம் எங்கே கூட்டிச் சென்றாலும், நாம் ஒன்றாகச் செல்வோம் என நமக்குத் தெரியும்.
அதனால்தான் ஆல்ஃபா ஒருங்கிணைந்த சிகிச்சை சாப்பிடக்கூடிய மருந்தை வழங்குகிறது...
அப்பாவுக்கு சம்மர் ஹார்ட் இருந்து, அது எனக்கு வந்துவிட்டதா?
இல்லை, கண்ணே.
உன் அப்பா 1999 இல் பிறந்தார், அப்போது யாருக்கும் சம்மர் ஹார்ட் இல்லை.
உன் அப்பா உனக்கு சிறப்பான இதயத்தைக் கொடுத்துள்ளார்.
அந்தச் சிறப்பான இதயத்துக்காகத்தான்
புயல் வந்தபோது அவர் மனிலாவில் இருந்தார்.
இந்த உலகம்தான் உனக்கு நோயைக் கொடுத்தது, ஏனெனில் நாங்கள் இந்த உலகத்துக்கு நோயைக் கொடுத்தோம்.
ஆனால் இப்போது உன்னை நாங்கள் சரிசெய்யப் போகிறோம்.
பள்ளியில் ஒரு சிறுமி
சம்மர் ஹார்ட் இருப்பவர்கள் 30 வயது வரைதான் வாழ்வார்கள் என்று கூறினாள்.
எனக்கு அடுத்த ஆண்டு பத்து வயதாவதால்,
நான் இன்னும் இரண்டு பத்தாண்டு காலம்தான் வாழ்வேன் என்று அர்த்தம்.
நான் அதை நம்பவில்லை.
நீ பல பத்தாண்டு காலம் வாழ்வாய் என நம்புகிறேன்.
ஒருவேளை நீ பூனை போல இருக்கலாம். உனக்கு ஒன்பது உயிர்கள் இருக்கலாம்.
- அது 90 ஆண்டுகள். - ஆம்.
உனக்கு 30 வயதாகும்போது, உனக்காக
யாராவது புத்தம்புதிய இதயத்தைக் கண்டறிந்திருக்கலாம்.
வின்டர்சில்லுக்கு வரவேற்கிறோம்,
இதயம் தொடர்பான நோய்களுக்கான சிறந்த சிகிச்சை.
வின்டர்சில் ஸ்னோமேனை உருவாக்குங்கள்
அடடா, ரெஃப். ஏன் என்னால் விளையாட முடியாது?
மன்னித்துவிடு, நண்பா.
இன்று உன் பள்ளியில் ஒரு நிகழ்வு நடந்துள்ளது போலத் தெரிகிறது.
ஆனால் நான் விளையாட விரும்புகிறேன். வின்டர்சில் சுத்த மோசம்.
சில நேரம் நம்மைப் பாதுகாக்கும் விஷயங்கள் வேடிக்கையாக இருப்பதில்லை.
ஆனால் உன் தோழி லோலா இங்கிருக்கிறாள்.
நண்பர்களைக் கண்டறிய அழுத்தவும்
உதவ விரும்புகிறாயா, எஸ்ரா? இவன் கண்களுக்கு பட்டன்கள் கிடைத்துள்ளன.
நீ கூறியது தவறு என என் அம்மா கூறினார்.
நம் இருவருக்கும் அவர்கள் புதிய இதயங்களை உருவாக்குவார்கள் என்றார்.
நான் 90 வயது வரை வாழப் போகிறேன் என்றும் கூறினார்.
இது மெனாஜரி2100க்கான பாதுகாப்பான இணைப்பு.
ரெபெக்கா ஷீரர், HW1998Fக்கான காப்பக நிபுணர்.
இந்த தொடர்பு இடைமுகத்தில் இருக்கும் அனைத்தும்
மெனாஜரி2100க்குச் சொந்தமானவை.
ஆகஸ்டு 18, 2046. மூன்று, இரண்டு, ஒன்று.
இதை நீ கேட்கிறாய் எனில், தயவுசெய்து பதிலளி.
கமான்.
நான் பேசுவதைக் கேட்க முடிந்தால், தயவுசெய்து பதிலளி.
நேற்றிரவு நான் இன்னொன்றைக் கேட்டேன்.
அவன் எங்கே?
அங்கே ஒரு ஆண் உள்ளதெனில், நீ அதைக் கண்டுபிடிக்க நான் உதவுகிறேன்.
நான் மீண்டும் தாயாக விரும்புகிறேன்.
இந்த இடத்தில், இந்த இப்போது.
அதற்குப் போதுமான உணவு உள்ளதா?
அவன் இங்கே இருக்கிறான் என்றால், போதுமான உணவு இருக்க வேண்டும்.
இங்கே கண்டிப்பாக...
சொல்லகராதி இடைமுகத்தில் சத்தத்தைச் சேர்.
நீ ஏன் என்னைப் போல சத்தமிடுகிறாய்? இவ்வளவு காலத்திற்குப் பிறகு.
என் வாழ்க்கை முழுவதும் உங்கள் இனத்தை நான் பார்த்துள்ளேன்.
உங்களைப் பற்றி ஆர்வமாக இருந்தேன்.
ஆர்வம் என்றால் என்ன தெரியுமா?
வானம் தொடங்கும் இடத்தில் நான் உன்னைப் பார்த்துள்ளேனா?
- எங்களில் சிலர் அழிய நீ காரணமா? - இல்லை.
இல்லை, நான் உன்னை ஒருபோதும் காயப்படுத்த மாட்டேன்.
நான் உன்னிடமிருந்து கற்றுக்கொள்ள விரும்புகிறேன்.
நீ பார்த்துள்ளாய். நாங்கள் எப்படி இருப்போம் என உனக்குத் தெரியும்.
நீ என்ன தேடுகிறாய் என்று என்னிடம் கூற முடியுமா?
நாங்கள் இந்த உலகத்தைப் பகிர்ந்துகொள்கிறோம்.
அதிலிருக்கும் அனைத்தையும்.
அது குறையும்போது, நாங்களும் குறைகிறோம்.
அது உங்களுக்கும் அப்படித்தானா?
எங்கள் புதியவர்கள் சுவாசத்தில் பிறந்து, வீழ்வதில்லை.
அவர்கள் எங்களைவிட்டு தூரத்திற்குச் சென்றுவிடுவார்கள்.
அவர்கள் மறைந்துவிடுவார்கள்.
என் குழந்தைகள் அனைவரும் அப்படித்தான் சென்றுவிட்டனர்.
நான் உனக்காக உணவைத் தேடுகிறேன்.
நான் அவனைக் கண்டறிய வேண்டும். அவனுக்கு...
சொல்லகராதி இடைமுகத்தில் சேர்.
அவளுக்கு உணவு எதுவும் கிடைக்கவில்லை எனில் மீண்டும் அவளையும் அந்த ஆணையும் இழப்போம்.
அவள் தொடர்வதற்கு நாம் உணவளித்தால்?
பெரிய ஹம்ப்பேக்குகளுக்கு ஒரு நாளைக்கு 3,000 பவுண்டு உணவு தேவை.
- முக்கியமாக கிரில், ஆனால்... - எனக்குத் தெரியாது.
ஆம், இது நாம் நமக்குள் பேச வேண்டிய விளைவுகளைக் கொண்டுள்ளது.
நல்ல விஷயம் என்னவெனில் அவள் இனப்பெருக்கம் செய்ய விரும்புகிறாள்,
அது அவளது இடம்பெயர்தல் சுழற்சியின் பகுதி,
அதனால் அந்த ஆண் வலிமையானதாக இருந்தால் நமக்கு அந்த நடத்தையில்
உண்மையான வாய்ப்பு கிடைக்கலாம்.
நாம் டெவெலெப் செய்யும் ஒவ்வொரு ஹம்ப்பேக்குக்கும் அவள் மாதிரியாக இருப்பாள்.
- இன்று அருமையான வேலை, பெக்கா. - நன்றி.
உணவா?
- அது சிக்கலான விஷயம். - இல்லையா?
அதாவது, தரமான புரதத்தை எடுத்து அதை ஒரு விலங்குக்குக் கொடுப்பது
நிறுவனத்தின் பெயருக்கு பங்கம் விளைவிக்கும்.
ஆசியாவில் வறட்சி நிலவுகிறது.
அங்கே மக்கள் இறந்துகொண்டிருக்கின்றனர்,
நாம் மனிதத் தரத்திலான ஊட்டச்சத்துகளை திமிங்கிலத்துக்குக் கொடுத்து
அது சாப்பிடுவது, இனப்பெருக்கம் செய்வது பற்றிப் பேசப் போகிறோம்.
இது பொதுத் தொடர்புக்கு மோசமான விஷயம்.
சரி. போதும்.
மேற்பரப்பு வெப்பநிலை அதிகமாக உள்ளது. அமிலத்தன்மை அதிகமாக உள்ளது.
அந்த விரிகுடாவானது உயிர் வாழத் தகுதியற்றதாக மாறுகிறது.
இதுதான் இங்கே கடைசி சீசனாக இருக்கலாம்.
நாம் இதை முன்னேற்ற வேண்டும்.
எல்லாம் வெளிவருவதற்குள், இந்த வாரத்தின் இறுதிக்குள் இதை முடிக்க வேண்டும்.
ஒப்புக்கொள்கிறேன்.
பிரத்தியேக ஹம்ப்பேக்குகள், டுமாரோஜூவை போட்டியிலிருந்து வெளியேற்றிவிடும்.
எனக்கு இன்னும் இரண்டு இரவுகள் கொடுங்கள்.
”’நாங்கள் ரோஜாக்கள்’ என்று ரோஜாக்கள் கூறின.
அவன் மிகவும் சோகமாகிவிட்டான், ஏனெனில் அவனது மலர் அவனிடம் தான்
இந்தப் பேரண்டத்திலேயே கடைசியாக இருக்கும் ரோஜா என்றது.
இங்கே அவை போல 5,000 இருந்தன,
ஒரே தோட்டத்தில், எல்லாம் ஒரே மாதிரியாக இருந்தன.
’அவள் அதைப் பார்த்தால், அவளுக்கு மிகவும் தொந்தரவாக இருக்கும்’
என்று தனக்குள் கூறிக்கொண்டான்.
அவள் தீவிரமாக இருமுவாள்,
பிறர் தன்னைப் பார்த்துச் சிரிப்பதைவிட, இறக்கலாம் என்பது போல நடிப்பாள்.
மேலும் நான்...
நான் அவளை மீண்டும்
உயிர்ப்பிக்கும்படி நடிக்கக் கடமைப்பட்டிருப்பேன்.
அதை நான் என்னைத் தாழ்த்திக்கொள்ள
செய்யவில்லை என்றாலும்,
அவள் தான் இறப்பதற்கு அனுமதித்திருப்பாள்.’”
- நான் கொஞ்ச நேரம் படிக்கட்டுமா, அம்மா? - இல்லை.
நான்... நீ உயிருடன் இருக்கப் போகிறாய்.
நான் இருக்க மாட்டேன். இது பாட்டிக்கான நேரம்.
”பிறகு அவன் தன் பிரதிபலிப்புகளுடன் தொடர்ந்தான்.
- ’நான் உலகிலேயே தனித்துவமான மலரால்... - உனக்கு அது பிடித்துள்ளது, இல்லையா?
...பணக்காரனாக இருப்பேன் என நினைத்தேன்’”...
அந்த உராங்குட்டான் போலத்தான் நீங்கள் பேசும் திமிங்கிலத்தின் குரலும் இருக்குமா?
இல்லை, நான் அந்த உராங்குட்டானுக்கு உன் அப்பாவின் குரலைக் கொடுத்தேன்,
ஏனெனில் நான் அவரை மிஸ் செய்கிறேன்.
எனில் திமிங்கிலத்தின் குரல் எப்படி இருக்கும்?
ஈவ் பாட்டி போல இருக்கும்.
இல்லை, நிஜத்தில் அதன் குரல் எப்படி இருக்கும்?
கேட்க விரும்புகிறாயா?
HW1998 ஐ பிளே செய். அடிப்படைச் சொல்லகராதி.
அது என்ன சொல்கிறது?
அது, “எனக்கு மிகவும் பிடித்த இந்தக் குட்டி மனிதன் எஸ்ரா யார்?”
என்று சொல்கிறது.
நான் போன பின்பு, எனது குரலையும் ஒரு விலங்குக்குக் கொடுப்பீர்களா?
இல்லை, கண்ணே. ஏனெனில் நீ அழியப் போவதில்லை.
”’என்னிடம் இருந்ததெல்லாம் சாதாரணமான சிறிய ரோஜா.’
நீ பார்க்க விரும்புகிறாயா, எஸ்ரா? நீ ரோஜாக்களைப் பார்க்க விரும்புகிறாயா?
’சாதாரணமான ரோஜாவை,' என்றான்.”
நான் நிக் பில்டன், நான் உலகிலேயே மிகவும்
அதிநவீனமான டிஎன்ஏ சார்ந்த ஐபி நிறுவனமான
மெனாஜரி2100 உடன் இணையப் போவதாக
நீங்கள் கேள்விப்பட்டிருப்பீர்கள்.
இப்போது, ஆல்ஃபா போன்ற ஒரு நிறுவனம் ஏன்
இந்தத் துறையில் இருக்க விரும்புகிறது என நீங்கள் கேட்கலாம்,
அதற்கான பதில் சுலபமானது.
ஆல்ஃபாவுக்கு ஒரே ஒரு விஷயத்தில்தான் ஆர்வம் உள்ளது:
நிகழ்காலத்தில் இருப்பவற்றில் எதிர்காலத்தைச் சேர்ந்தவற்றைக் கண்டறிவது.
ஒரு சிறப்பான எதிர்காலம்.
மரபணுரீதியாகச் சேமிக்கப்பட்ட யானைகள், உராங்குட்டான்கள்,
நான் கேள்விப்பட்ட வரை, ஹம்ப்பேக் திமிங்கிலங்கள் கூட இருக்கும் எதிர்காலம்.
ஆல்ஃபாவின் பெனிஃபிட்ஸ் பேக்கேஜ் மிகவும் அற்புதமானது.
உங்கள் அனைவரிடமிருந்தும் நான் கற்றுக்கொள்ள வேண்டியது நிறைய உள்ளது.
பங்குதாரர் அனுமதியுடன், இந்தப் பயணத்தில் நீங்கள் என்னுடன்
இணைவீர்கள் என நம்புகிறேன்.
வா.
காப்பக அமர்வு 008 ஐ பிளே செய்.
அந்தக் கடைசி ஆண் குரலை நீ எங்கே கேட்டாய்?
அவன் இங்கிருந்து வெகுதூரத்தில் இல்லை.
நாங்கள் ஒருவரையொருவன் வானத்தின் அடியில் சந்தித்தோம்.
இதைவிட அவன் வித்தியாசமாக இருந்தான்.
அவனுக்கு என்ன ஆனது?
அது ஒரு பகல் நேரம்.
வானம் நெருக்கத்தில் இருந்தது.
எங்களுக்கு உணவாக இருந்தவை அழிந்துவிட்டன.
அதனால் நாங்கள் புதிய இடங்களில் தேடினோம்.
மேலிருந்து அவனை என்ன தாக்கியது என்பதை அவன் பார்க்கவில்லை.
அது அவன் உடலில் துளைகள் இட்டது,
அவன் வீழ்ந்துவிட்டான்.
கீழே போய்விட்டான்.
அவன் இன்னும் அங்கே இருக்கிறான்.
அவன் மாறுவதை நான் பார்க்கிறேன்.
இந்தப் புதிய ஆண் எங்கே இருக்கிறான்?
என்னால் அவனைக் கண்டறிய முடியவில்லை.
நீங்கள்தான் ரெபெக்காவாக இருக்க வேண்டும். நான் ஆபரேஷன்ஸ் குழுவைச் சேர்ந்தவன். ஹெண்ட்ரிக்ஸ்.
தெற்கு அரைக்கோளத் திட்டப்பணி வளங்கள் நிர்வாகம்.
பிளேபேக்கை நிறுத்து.
மன்னிக்கவும், இந்த சப்ஜக்ட்டுடன் வேறு யாரும் பணிபுரிவதாக கிறிஸ்டினா
- என்னிடம் சொல்லவில்லை. - இல்லை, நான் இரவில் வந்து, வேலையை
வேகப்படுத்த உதவுவேன், புரிகிறதா?
நேரத்தில் முடிக்க வேண்டுமே.
இதுதான் இங்கிருக்கும் கடைசி ஹம்ப்பேக்காக இருக்க அதிக வாய்ப்புள்ளது.
கடைசி இரண்டு.
HW1998 மற்றும் அது தொடர்புகொண்டு வரும் ஓர் ஆண்.
கடந்த இரவின் டிரான்ஸ்கிரிப்ட் நகல் உங்களிடம் உள்ளதா?
ஏதோ காரணத்திற்காக, அது தடைசெய்யப்பட்டுள்ளது.
நம் கவனத்தை இந்தப் பெண் மீது செலுத்த வேண்டும் என்பேன்.
உங்களது சில ரெக்கார்டிங்குகளைக் கேட்டுக் கொண்டிருந்தேன்.
எங்கள் புதியவர்கள் சுவாசத்தில் பிறந்து, வீழ்வதில்லை.
நீங்கள் பயன்படுத்தி வரும் குரல் பற்றி உங்களிடம் கேட்க விரும்பினேன்.
- குரலா? - திமிங்கிலத்திற்கு.
நீங்கள் மெனாஜெரி நெறிமுறைக்கு எதிராக, மனிதக் குரலைப் பயன்படுத்துகிறீர்கள்.
அது நாங்கள் தடுக்க நினைக்கும்
உணர்வுரீதியான நெருக்கத்தை ஏற்படுத்தும்.
என்னைக் காட்டிக்கொடுக்கப் போகிறீர்களா?
இல்லை.
இல்லை. உங்களுக்கு என்ன விருப்பமோ அதைச் செய்யுங்கள்.
அதைத் தீர்மானிக்க நான் யார்?
வௌவால்களுடன் வேலை பார்த்த ஒருவன் அவற்றுக்கு மர்லின் மன்ரோ குரலைக் கொடுத்தான்.
நான் உங்கள் பழைய ஃபைலைப் பார்த்தேன்.
நீங்கள் யானைகளுக்கும் மனிதக் குரலைப் பயன்படுத்தியுள்ளீர்கள்.
அது ஒரு பிணைப்பை ஏற்படுத்தி, சரியான கேள்விகளைக் கேட்க உதவுகிறது.
நீங்கள் இங்கே பயன்படுத்தும் மனிதக் குரல்,
ஈவ் ஷீரர்,
உங்கள் அம்மா என நினைக்கிறேன்.
மேலும், சுமத்ராவில் உள்ள உராங்குட்டான்,
ஒமர் ஹடாட் என்ற ஓர் ஆணின் குரல்.
- இறந்துபோன என் கணவர். - சரி.
நான் கூறியது போல, உங்களுக்கு விருப்பமானதைச் செய்யுங்கள்.
நான் அந்த ஆணைப் பார்க்கவும், முடிந்தால் டிஎன்ஏ மாதிரியை எடுக்கவும்
டைவ் குழுவுக்காக கோரிக்கை விண்ணப்பித்துள்ளேன்.
நீங்கள் அதைப் பார்த்தீர்களா? அது எப்படி இருந்தது?
ஆம்,
இன்று நீங்கள் அந்த ஆணுடன் வேலை செய்யப் போவதில்லை,
மேலும், வருத்தம் என்னவெனில், டைவ் குழுவாலும் அதைக் கண்டறிய முடியாது.
நீங்கள் கேட்பது...
ஏழாண்டுகளுக்கு முன் கிளேஸியர் பேவுக்கு அருகில் கிடைத்த ரெக்கார்டிங்.
அது ஓர் ஆண். இப்போது அது இறந்துவிட்டது.
இறந்துவிட்டதா?
கப்பல் மோதிவிட்டது என நினைக்கிறேன்.
நீங்கள் இறந்த திமிங்கிலத்தின் குரலை அவளின் இனப்பெருக்க அழைப்பாக பிளே செய்தீர்களா?
உங்களுக்கு என்ன பிரச்சினை?
எனக்கா?
நீங்கள் நிறுவனத்தின் பணி நோக்கத்தைப் படித்தீர்களா?
நாம் இங்கே தனிப்பட்ட உயிரினங்களைக் காப்பாற்றவில்லை.
நாம் ஒட்டுமொத்த உயிரினங்களுக்கான புளூபிரின்டை உருவாக்க முயல்கிறோம்.
அவள் வெளியே அவனைத் தேடிக்கொண்டிருக்கிறாள்.
இனப்பெருக்க நடத்தையை வெளிப்படுத்துகிறாள், அதுதான் நமக்குத் தேவை.
அதை நீங்கள் புரிந்துகொள்வது ஏன் கடினமாக உள்ளது எனத் தெரியவில்லை.
அதாவது...
நமக்குத் தேவையானதைப் பெற அவற்றுக்கு உணவும் இடமும் லஞ்சமாகக் கொடுக்கவில்லையா?
நீங்கள் வேலை செய்த யானைகளின் விஷயத்தில் அதுதான் நடந்துகொண்டிருந்தது என
உங்களுக்குத் தெரியாமல் இருந்திருக்கலாம்.
நான்...
அது சமீபத்திய தகவல்களைத் தெரிந்துகொள்ள
அது ஒரு மனிதரைத் தேடுகிறது என நீங்கள் நினைத்திருக்கலாம்.
- அதாவது... - நான் இதில் வேலை செய்ய முடியாது.
உண்மையாகவா? நீங்கள் ஏற்கனவே அதில்தான் வேலை செய்கிறீர்கள்.
ஹேய், ஷீரர்!
நாம் இங்கே என்ன செய்துகொண்டிருந்தோம் என நினைத்தீர்கள்?
இவை மிகவும் புத்திசாலியான உயிரினங்கள்!
ஆம், நாமும்தான்.
அதுதான் உலகின் கடைசி திமிங்கிலம் என்று அது உணரும் முன்
அதைப் பற்றி முடிந்தளவு விஷயங்களை நாம் பெறவில்லை எனில்,
நமக்கு பிஸினஸே இருக்காது, இல்லையா?
குறைந்தபட்சம் உங்களால் விற்க முடியாத ஒன்று.
இந்த மீட்டிங்குக்குத் தயாரா?
- கண்டிப்பாக. - சரி.
- அற்புதம். - அது நல்ல யோசனை என்று...
- நான் உங்களுடன் பேச வேண்டும். - ரெபெக்கா.
- நான் கொஞ்சம் பிசியாக உள்ளேன். - இது முக்கியமானது.
நான் பிறகு வருகிறேன்.
நீங்கள் என்னிடம் மட்டும் பொய் சொல்லவில்லை.
அவளிடம் பொய் சொல்லியிருக்கிறீர்கள்.
எப்படி இருந்தாலும் அவள் அழியப் போகிறாள்.
இந்த வழியிலாவது, அவளை நாம் மீண்டும் கொண்டு வந்து பிரச்சினையைச் சரிசெய்யலாம்.
முதலில் நாம் அவற்றைக் கொன்று மெழுகுவர்த்திகளாகவும் ஆடைகளாகவும் செய்தோம்,
பிறகு கப்பல்களால் அவற்றை மோதினோம், அவற்றின் வயிற்றை பிளாஸ்டிக்கால் நிரப்பினோம்.
இருந்தாலும், அவற்றில் சில உயிர்பிழைத்தன.
கார்பன் டை ஆக்ஸை அந்தக் கடலை அமிலத்தன்மையுடையதாக மாற்றும் வரை,
அவள் சாப்பிடும் உயிரினத்தால் எலும்புகளைக் கூட உருவாக்க முடியவில்லை.
இப்போது...
ஒன்றே ஒன்று மீதமிருக்கும்போது,
நீங்கள் அவளிடம் பொய் சொல்லியிருக்கிறீர்கள்.
தொடக்கத்திலேயே இவற்றை அவளிடம் கூறியிருந்தால்,
உங்களிடம் தன் கதையைக் கூற அவள் ஆர்வம் கொண்டிருப்பாளா?
அல்லது நாம் செய்யும் ரெக்கார்டிங்குகள் பெரிய திமிங்கிலத்திடம் குட்டிக்கு
கடலில் வழங்கும் தகவலாக மாற்றப்படும், ஏனெனில் கடலே இருக்காது என்பதை
அவளிடம் கூறியிருந்தால் என்னவாகியிருக்கும்?
அது உங்களுக்கு நேர்மையாக இருந்திருக்குமா?
கடைசி ஹம்ப்பேக் திமிங்கிலத்திடம் கடைசி பேட்டியை நாம் எடுப்பதால்தான்
பில்டன் அதிக பணம் கொடுக்கிறார்.
அது ஒரு நல்ல விஷயம்தான்.
நாம் என்ன செய்தோம் என மக்களுக்குத் தெரிந்தால், ஊடகத்திற்குத் தெரிந்தால்...
அது எப்படி நடக்கும்?
இந்த வேலையை ஹெண்ட்ரிக்ஸ் முடித்துவிடுவார்.
நீங்கள் அலாஸ்காவுக்குச் செல்ல வேண்டும்.
- அங்கே அலெக்ஸாண்டர் ஆர்க்கிபெலகோ... - ”முடித்துவிடுவார்” என்றால் என்ன அர்த்தம்?
- ...என்றொரு ஓநாய் இனம் உள்ளது... - அவர் அவளிடம் என்ன சொல்லப் போகிறார்?
டுமாரோஜூவுக்கு ஹம்ப்பேக் கிடைக்கக்கூடாது என்பதற்காக அதை கரை ஒதுக்க முயல்கிறாரா?
அதைத்தான் அவர் செய்கிறாரா?
தவறாக நினைக்கவில்லை எனில், எனக்கு ஒரு மீட்டிங் உள்ளது.
பிளேபேக். ஆண் குரலை ஒலிபரப்பு.
தொடர் சுழற்சியில் இயக்கு.
”மதிய நேரத்தின் ஒளியானது, பண்ணையின் விரிசல் வழியே பிரகாசிக்கட்டும்,
சூரியன் கீழே போகும்போது வைக்கோற்போர்கள் மேலே செல்லட்டும்.
மாலை நேரம் வரட்டும்.
ஒரு பெண் தன் ஊசிகளையும் நூற்கண்டையும் எடுப்பது போல,
சிள்வண்டுகள் கிரீச்சிடட்டும்.
மாலை நேரம் வரட்டும்.
நீண்ட புற்களில் கைவிடப்பட்ட மண்வெட்டியில் பனித்துளிகள் சேரட்டும்.
நட்சத்திரங்கள் தோன்றட்டும்.
நிலா, தனது வெள்ளிக் கொம்புகளை வெளிப்படுத்தட்டும்.”
- அம்மா. - ”இந்த”...
நான்...
இதை முடித்துக்கொள்கிறேன். இந்தக் கவிதை முழுவதையும் மனப்பாடம் செய்துள்ளேன்.
என்னை...
இதை மறப்பதற்குள் சொல்லிவிடுகிறேன், ஏனெனில் என் நினைவு...
- ”ஓநாய்”... “ஓநாய்”... - நிறுத்துங்கள்.
”அது வரட்டும். நீ பயப்பட வேண்டாம்.”
நான் உங்கள் மீது கோபமாக உள்ளேன், அம்மா.
- தெரியும். - மிகவும் கோபமாக.
ஆனால் வேறு மாதிரி செய்திருந்தால், நான் என் மீது கோபப்பட்டிருப்பேன்...
மேலும் என்னுடன் விவாதிக்கும்போது நான் இறக்க விரும்பவில்லை.
நீங்கள் குணமடைவதாக டாக்டர் கேரகர் கூறினார் என்றீர்கள்.
நான் வீட்டுக்கு வர விரும்பினேன். நீங்கள் அவசரம் இல்லை என்றீர்கள்.
மனிதர்கள் அழியப் போவதில்லை, யானைகள்தான் அழியப் போகின்றன.
அது உங்கள் முடிவு இல்லை, அம்மா.
உன் வேலை முக்கியமானது.
பெக்கா, அவர் நீ வருத்தப்பட வேண்டும் என அப்படிச் செய்யவில்லை.
- உன் வேலையை முடிக்க விரும்பினார். - உங்களுக்குத் தெரிந்திருந்தது.
நீங்கள் ஏன்... உங்களுக்கு என்னதான் ஆனது?
எனக்கு கல்லீரலிலும், கிட்டத்தட்ட மற்ற பகுதிகளிலும் புற்றுநோய் உள்ளது.
அம்மா, இல்லை. ஜோக் அடிக்காதீர்கள்.
என்னிடம் பொய் சொல்லியிருக்கிறீர்கள், அம்மா.
என்னிடம் பொய் சொல்லியிருக்கிறீர்கள்.
கதையில் இப்போது நான் இருக்கும் பகுதிக்கு நீ வரும்போது,
கடந்தகாலம் பற்றிக் கோபப்படுவதை நிறுத்திவிடுவாய்.
எதிர்காலத்தின் திட்டங்களில் நீ இருக்க மாட்டாய், அதனால் இப்போது மட்டும்தான் உள்ளது.
இப்போது மட்டும்தான் நம்மிடம் உள்ளது.
- அது போதாது. - இல்லை.
ஆனால்... அதுதான் நம்மிடம் உள்ளது.
கொஞ்சம் இப்போதுதான் உள்ளது.
நம்மிடம் அது மட்டும்தான் இருந்துள்ளது.
ஒலிபரப்பை நிறுத்து.
உள்ளடக்கத்தை வழக்கமான ஆங்கில வாக்கிய அமைப்புக்கு மாற்று.
பாதை இல்லை.
- பாதை இல்லை. பாதை... - அடக் கடவுளே.
பேசுவதற்கான மைக்ரோஃபோனைத் திற. அமர்வை ரெக்கார்டு செய்யாதே.
நான் பேசுவது கேட்கிறதா?
இப்போது கேட்டதை, நீ கவனிக்காதே.
ஆணின் குரலைக் கவனிக்காதே. நான் பேசுவது கேட்கிறதா?
அடச்சை.
நீ இப்போதும் வெளியே இருந்தால், தயவுசெய்து...
அவன் உன் முன்னால் வராமல் இருப்பதற்கும் பதிலளிக்காமல் இருப்பதற்கும்
ஒரு காரணம் உள்ளது.
அவன் இல்லவே இல்லை.
எந்த ஆணும் இல்லை.
நீ கேட்ட குரல் பல ஆண்டுகளுக்கு முன்பு, வெகுதூரத்தில் இருந்த குரல்.
அது வெறும் ரெக்கார்டிங்குதான்.
அடச்சை.
அடச்சை. உனக்கு ரெக்கார்டிங் என்றால் என்னவென்று தெரியாது.
சரி, உனக்கு இதை எப்படி விளக்குவது?
நாங்கள் உனக்குள் இருப்பதைத் தெரிந்துகொள்ள விரும்பினோம்,
உன் வாழ்க்கை எப்படிப்பட்டது என்று.
அதை எங்கள் நோக்கங்களுக்காக விரும்பினோம்,
உன் நல்லதுக்காக இல்லை.
நீ இறக்கக்கூடிய இடத்திற்கு உன்னை நீந்தும்படி கூறுகிறோம்.
நாங்கள்தான் கூறுகிறோம், அவன் இல்லை.
திமிங்கிலம் இல்லை.
அந்தத் திமிங்கிலம் பல ஆண்டுகளுக்கு முன் இறந்துவிட்டது.
அவன் இங்கே இல்லை.
அவனது குரல் உண்மை இல்லை.
நீந்திச் சென்றுவிடு.
போய் உணவைத் தேடு.
நாங்கள் உன்னிடம் பொய் சொல்கிறோம்.
எங்கள் இனம் வலியில் இருக்கும்போது இதைத்தான் செய்வோம்.
நாங்கள் பொய் சொல்வோம்.
அவன் இங்கே இல்லையா?
இல்லை.
இங்கே இல்லாத விஷயத்தின் ஒலி உங்களிடம் உள்ளதா?
நிஜத்தில் இல்லாததற்கு?
அதன் பெயர் பொய்.
எங்களிடம் இதற்கு ஒலி இல்லை.
நிஜத்தில் இல்லாததை ஏன் கூற வேண்டும்?
உன் இனத்தில் நீதான் கடைசியாக இருக்க வாய்ப்புள்ளது.
வேறு திமிங்கிலங்களை எங்களால் கண்டறிய முடியவில்லை. நீ மட்டும்தான்.
எனில் இது நான் வீழ்வதற்கான நேரம்.
நீ விழும்போது, அது மீண்டும் தொடங்கும் என்று நீ கூறினாய்.
அதற்குப் பின் வரும் அனைத்துமாக நீ மாறுவாய்.
எது எடுத்துக்கொள்ளப்பட்டதோ அதைத் திருப்பிக் கொடுப்பாய்.
ஆம்.
ஒருநாள் உன்னைப் போல நிறைய பேர் இருக்க வாய்ப்புள்ளது.
எப்போது?
அதற்கு நீண்ட காலம் ஆகும்.
உனக்கும் எனக்கும் இருப்பதைவிட அதிக காலம்.
ஆனால் நீ என்னிடம் கூறியது, நாம் ஒருவருக்கொருவர் கூறிக்கொண்டது...
அது புதியவர்களுக்கு ஊட்டமளிக்கும்.
அடுத்த முறை அது எப்படி வேறு மாதிரி இருக்கும்?
பேசுவதற்கான மைக்ரோஃபோனைத் திற. அமர்வை ரெக்கார்டு செய்யாதே.
அனுமதியளிக்கப்படாத உங்கள் அமர்வில் வேறெந்தக் கூடுதல் தகவலும் இல்லை என்பதைக் கண்டறிந்தோம்.
என்னால் தொடர்புகொள்ள முடியவில்லை.
எதுவுமில்லையா?
அவள் போய்விட்டாள்.
மெனாஜரி2100 பணியாளருக்கும் இலக்கு உயிரினத்துக்கும் இடையிலான எந்தவொரு
உரையாடலும் எங்களுக்குச் சொந்தம் என உங்களுக்கு நினைவுபடுத்த வேண்டியதில்லை.
நான் நெறிமுறையை மீறிவிட்டேன்.
இறந்துபோன என் அம்மாவின் குரலைப் பயன்படுத்தினேன். என்னை மன்னியுங்கள்.
இதுபோல மீண்டும் நடக்காது.
சமீப காலத்தில் பல விஷயங்களை நாம் இழந்து வருகிறோம்.
விலங்குகள், உடன் இருந்தவர், ஒட்டுமொத்த நகரங்களும்.
கண்டிப்பாக அது நம்மைப் பாதிக்கும்.
அந்த விரிகுடாவில் ஆல்ஃபா சுரங்க வேலையைத் தொடங்கியதைக் கவனித்தேன்.
அவர்களுக்கு முன் நாம் அங்கே சென்றதில் மகிழ்ச்சி.
ஆம், இனி நமக்கு ஆல்ஃபாவிடம் சலுகை கிடையாது.
நீங்கள் அலாஸ்காவில் அலுவலகத்தில் இருந்து தூரத்தில் இருப்பீர்கள்,
அதனால் போர்ட்டபிள் யூனிட்டை எடுத்துக்கொள்ள வேண்டும்.
அதில் டேட்டாபேஸுக்கான அப்லிங்க் இருக்கும்.
குளிரான வானிலை எஸ்ராவுக்கு நன்றாக இருக்கலாம்.
ஆம்.
நான் இனி பள்ளியில் இருக்க மாட்டேன்.
- உனக்கு உடல்நிலை சரியில்லை என்பதாலா? - நாங்கள் வேறு ஊருக்குச் செல்கிறோம்.
- எங்கே? - அலாஸ்கா.
என் அம்மா ஓநாய்களிடம் பேசப் போகிறார்.
நீ என்னை இங்கே சந்தித்து அப்படி என்றால் என்ன என்று சொல்கிறாயா?
சரி. அலாஸ்காவில் இன்னும் பனிக்காலம் இருக்கிறது என நினைக்கிறேன்.
நான் உன்னைப் பார்க்க வந்து, உண்மையான ஸ்னோமேன் உருவாக்கலாம்.
அதைத் திற.
ஹம்ப்பேக் திமிங்கிலம் 2046 இல் அழிந்தது.
ஒரு கட்டத்தில் உலகில் 1,25,000க்கும் அதிகமான திமிங்கிலங்கள் இருந்தன.
அவை துருவங்களுக்கு அருகிலான கோடைக்கால உணவிடங்களில் இருந்து, பூமத்திய ரேகைக்கு
அருகில் கதகதப்பான நீரில் இனப்பெருக்கம் செய்ய இடம்பெயர்ந்தன.
அவற்றின் பாடல்கள் மிகவும் பிரபலமானவை,
அவை தொடர்புகொள்ள உதவும் சிக்கலான ஒலிகள்.
இந்த இந்தியக் கழுகு 2039 இல் அழிந்தது.
ஒருகாலத்தில் அவை 8 கோடிக்கும்...
ஆப்பிரிக்க யானைகள் 2040 இல் அழிந்தன.
அழிவுக்கு முன்...
டாப்பனுலி உராங்குட்டான்கள் 2045 இல் அழிந்தன. அவை...
துருவக் கரடிகள் 2043 இல், பருவநிலை மாற்றத்தால்
அவற்றின் கடல் பனி வாழ்விடங்கள் இல்லாததால் அழிந்தன.
- நீ தயாரா? - தயார்.
- மூன்று மணிநேரமா? - ஆம்.
இதைச் செய்ததாக யாரிடமும் கூறக் கூடாது.
யாரிடமும்.
கூற மாட்டேன்.
ஆனால் அடுத்த முறை அது எப்படி வேறு மாதிரி இருக்கும்?
நாங்கள் மாறினால்தான் அது மாறும்.
உலகம் பற்றி நாங்கள் பொய் சொல்வதை நிறுத்தினால்.
நாங்கள் சரிசெய்யாததால், எங்களுக்கு பிந்தையவர்கள் சரிசெய்வார்கள் என எதிர்பார்ப்பதை நிறுத்தினால்.
இங்கே நிறுத்துங்கள்.
இப்போது எந்த மீன்களும் இல்லை.
அப்படி இருந்தால், எங்களுக்குத் தெரியும்.
நான் இப்போது ஆல்ஃபாவுக்கு வேலை செய்கிறேன்.
கண்டிப்பாக.
அது இன்னும் இங்கே இருக்கும் என எப்படி உங்களுக்குத் தெரியும்?
எனக்குத் தெரியாது.
ஆல்ஃபா
வா.
- நீ தயாரா? - ஆம்.
- மூன்று, இரண்டு, ஒன்று, குதி. - மூன்று, இரண்டு, ஒன்று.
நான் இங்கே எவ்வளவு நேரம் இருக்கலாம்?
நீண்ட நேரம் இல்லை.
அது நம்மைச் சாப்பிடாது தானே?
அவளைவிட அதிக பற்கள் உன்னிடம் உள்ளன, ஆனால் அப்படிச் சாப்பிட்டால் அது அவளது தவறு இல்லை.
இந்தச் சத்தத்திற்கு என்ன அர்த்தம் என்று எனக்குத் தெரியவில்லை.
இசை? அது ஒவ்வொருவருக்கும் வெவ்வேறு அர்த்தத்தில் புரியும்.
இதைச் செய்தவரை உனக்குத் தெரியுமா?
நான் அவரைச் சந்தித்தது இல்லை, அவரது இசையை மட்டும்தான் கேட்டுள்ளேன்.
ஆனாலும் அவரை உன்னால் கேட்க முடிகிறதா?
ஆம்.
வா.
அவரது உலகை உனக்குத் தெரியும், அவரைத் தெரியாதா?
ஆம்.
இன்னும் பிறக்காதவர்களும் கேட்க முடியுமா?
நாம் இன்று உருவாக்கும் ஒலிகளை அவர்கள் கேட்பார்களா?
ஆம்.
அது எங்கே?
அது போய்விட்டது என நினைக்கிறேன், அம்மா.
அதோ வருகிறாள்.
இந்த உலகத்தில் இருப்பதற்கான வழியை நீ அவர்களுக்குக் காட்டுவாய்.
எங்களைப் பற்றி எச்சரிப்பாய்.
எங்களால் என்ன செய்ய முடியும் என்பதையும் ஏற்கனவே செய்துள்ளதையும் பார்க்கிறாய்.
நாங்கள் யார் என்பதை அவர்களிடம் கூறு.
நான் ஏற்கனவே கூறிவிட்டேன்.
தமிழாக்கம் நரேஷ் குமார் ராமலிங்கம்